Diari Oficial de la Generalitat Valenciana


Sumari del DOGV 9695, del 02-10-2023 (2023/9840)

Extracte de la Resolució de 4 de setembre de 2023, del Rectorat de la Universitat de València, per la qual es convoca la primera edició del premi de la Càtedra EVES-GSV d'avaluació d'intervencions sanitàries de la Universitat de València, als millors treballs de final de màster relacionats amb la gestió sanitària
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9695

Data del DOGV
:   02-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9840


Data del document
:   04-09-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 4 de setembre de 2023, del Rectorat de la Universitat de València, per la qual es convoca la primera edició del premi de la Càtedra EVES-GSV d'avaluació d'intervencions sanitàries de la Universitat de València, als millors treballs de final de màster relacionats amb la gestió sanitària [2023/9840]  
BDNS (identif.): 718354.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/718354)  
  
Primer. Beneficiaris  
Hi poden participar els i les estudiants o graduats/ades per la Universitat de València que hagen obtingut una qualificació d'excel·lent en el seu treball de final de màster (TFM) durant els cursos 2021-2002 o 2022-2023 i que el seu treball comprenga qualsevol aspecte relacionat amb la temàtica de la gestió sanitària.  
  
Segon. Objecte  
Fruit de la col·laboració entre la Càtedra EVES-GSK-UV i l'Il·lustre Col·legi Oficial de Metges de València (ICOMV) per fomentar la investigació en gestió sanitària. L'objecte d'aquesta convocatòria és premiar els millors treballs acadèmics de final de màster (TFM) realitzats per estudiants o graduats de la Universitat de València durant els cursos 2021-2002 o 2022-2023, que s'hi presenten com candidats/tes a aquesta.  
  
La finalitat del premi és fomentar entre l'estudiantat universitari l'estudi de la gestió sanitària.  
  
Tercer. Bases reguladores  
La convocatòria està publicada en el següent URL:  
https://go.uv.es/3RDlCjo   
  
Quart. Quantia  
El premi es finança amb el capítol VII del pressupost de la Universitat de València de 2023, orgànica 9315516411, específica 07695740, amb un import de 1.500 euros.  
S'estableixen dos premis al millor treball de final de màster (TFM):  
  
- 1r premi amb un import de 1.000 euros.  
- 2n premi, amb un import de 500 euros.  
  
Cinqué. Termini de presentació de sol·licituds  
Les sol·licituds es podran presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 29 d'octubre de 2023.  
  
València, 4 de setembre de 2023. La rectora, p. d. ( DOGV 30.05.2022), la vicerectora d'Innovació i Transferència: Rosa María Donat Beneito.